Ոսկու գրավով վարկերը պարզ և արագ տրամադրվող վարկեր են՝ ֆինանսական խնդիրները շտապ լուծելու համար: Ներկայումս ՀՀ-ում գործող տարբեր բանկերի և վարկային կազմակերպությունների կողմից առաջարկվում են ինչպես կարճաժամկետ, այնպես էլ երկարաժամկետ վարկեր ոսկու գնահատված արժեքի մինչև 100%-ի կամ 100%-600%-ի չափով: Վարկերը տրամադրվում են վարկի տոկոսների և մայր գումարի ամսական մարումներով (անուիտետ կամ հավասարաչափ), կամ մայր գումարը՝ ժամկետի ավարտին, իսկ տոկոսագումարը՝ ժամկետի սկզբից, ժամկետի վերջում կամ ամսական մարումներով: Ոսկու գրավով վարկերը կարող են բացի տարեկան տոկոսադրույքից ունենալ ամսական սպասարկման և այլ վճարներ, ինչը պետք է հաշվի առնել տարբեր կառույցների առաջարկները համեմատելիս: